རྒྱལ་བའི་སྐུ་

རྒྱལ་བའི་སྐུ་ཞེས་པ་ནི་གསེར་འགྱུར་གྱི་དཔེས་བསྟན་དུ། བྱང་ཆུབ་ཀྱི་སེམས་ཀྱི་ནུས་པས་མི་གཙང་བའི་རང་བཞིན་དུ་གྱུར་པའི་ལུས་འདི་ཉིད་བསོད་ནམས་བརྒྱ་ལས་གྲུབ་པའི་སངས་རྒྱས་ཀྱི་སྐུ་རིན་ཆེན་རིན་ཐང་མེད་པར་བསྒྱུར་བར་ནུས་པ་དེ་ལ་གོ

 སྒྲ་བཤད། 
རྒྱལ་བ་ཞེས་པ་ནི་སངས་རྒྱས་ཀྱི་མཚན་གཞན་ཞིག་སྟེ། བདུད་བཞི་ལས་རྒྱལ་བ་དང་། ཉོན་མོངས་སྒྲིབ་པ་དང་ཤེས་བྱའི་སྒྲིབ་པ་ལས་རྒྱལ་བའི་ཕྱིར་རྒྱལ་བ་ཞེས་བརྗོད། སྐུ་ཞེས་པ་ནི་ཚོགས་ཀྱི་དོན་ཏེ། སྐུ་གསུམ་གྱི་ཆ་ནང་ནས་གཟུགས་སྐུ་ལ་གོ།

 ནང་དོན། 
གསེར་འགྱུར་གྱི་དཔེས་བསྟན་པ།

"སེམས་བསྐྱེད་ཀྱི་རྩིས་ཟིན་ན་ཕ་མའི་ཁུ་ཁྲག་སོགས་མི་གཙང་བའི་རྒྱུ་ལས་བྱུང་ཞིང་མི་གཙང་བའི་བཟའ་བཏུང་གིས་གསོས་པ་ངོ་བོ་མི་གཙང་བའི་རྫས་མང་པོའི་རང་བཞིན་དུ་གྱུར་པའི་ལུས་དམན་པ་འདི་ལྟ་བུ་བླངས་ནས་བཟུང་ཡོད་པ་དེ་ཉིད་མཐར་ཐུག་བསོད་ནམས་བརྒྱ་ལས་གྲུབ་པའི་རྒྱལ་བའི་སྐུ་རིན་ཆེན་རིན་ཐང་མེད་པ་དགོས་འདོད་ཐམས་ཅད་འབྱུང་ཞིང་རྒུད་པའི་སྡུག་བསྔལ་ཐམས་ཅད་ལས་སྐྱོབ་ནུས་པའི་ཡོན་ཏན་དང་ལྡན་པར་བསྒྱུར་བས་ན་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཤོག་གྲངས། ༥༡-༥༢ཞེས་གསུངས་པ་ལྟར་ཐུན་མོང་གི་མི་གཙང་བའི་ལུས་འདི་ཉིད་བྱང་ཆུབ་ཀྱི་སེམས་ཀྱི་ནུས་པས་བསོད་ནམས་བརྒྱ་ལས་གྲུབ་པའི་སངས་རྒྱས་ཀྱི་སྐུར་བསྒྱུར་བར་ནུས་སོ། །

"དངུལ་ཆུའི་རིགས་གསེར་དུ་སྣང་བ་ཞེས་བྱ་བ་སྲང་གཅིག་གིས་ལྕགས་སྲང་སྟོང་གསེར་དུ་བསྒྱུར་ནུས་པ་"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར། ཤོག་གྲངས། ༡༦ཞེས་གསུངས་པ་ལྟར་གསེར་འགྱུར་གྱི་རྩི་སྲང་གཅིག་གིས་ལྕགས་སྲང་སྟོང་གསེར་དུ་བསྒྱུར་བར་ནུས་པ་བཞིན་དུ། བྱང་ཆུབ་ཀྱི་སེམས་ཀྱིས་མི་གཙང་བའི་ལུས་འདི་ཉིད་རིན་ཆེན་རིན་ཐང་མེད་པའི་སངས་རྒྱས་ཀྱི་སྐུར་བསྒྱུར་བར་ནུས་པ་ཡིན།

སྲིད་ཞིའི་རྒུད་པ་ལས་སྐྱོབ་ནུས་པ།

"རྒྱལ་བའི་སྐུ་སྲིད་ཞིའི་རྒུད་པ་མཐའ་དག་ལས་སྐྱོབ་ཅིང་དོན་གཉིས་ཕུན་སུམ་ཚོགས་པ་རྩོལ་བའི་ཡིད་བཞིན་གྱི་ནོར་བུ་རིན་ཆེན་རིན་ཐང་གཞལ་དུ་མེད་པའི་ཡོན་ཏན་དང་ལྡན་པར་བསྒྱུར་བས་ན་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཤོག་གྲངས། ༤༧ཞེས་གསུངས་པ་ལྟར་འཁོར་བ་དང་ཞི་བའི་མཐའ་གཉིས་ཀྱི་རྒུད་པ་ཐམས་ཅད་ལས་སྐྱོབ་ནུས་པའི་ནུས་པ་དང་ལྡན་པ་ཡིན།

ཐམས་ཅད་མཁྱེན་པའི་ཡོན་ཏན།

"ལས་དང་ཉོན་མོངས་པའི་སྒྲིབ་པའི་ལྕགས་ཐམས་ཅད་ཟད་པར་བྱས་ཏེ། ཆོས་ཐམས་ཅད་ཐམས་ཅད་མཁྱེན་པའི་ཁ་དོག་ཏུ་བྱེད་ཀྱང་ཐམས་ཅད་མཁྱེན་པ་ཉིད་དུ་སེམས་བསྐྱེད་པའི་རོའི་ཁམས་གཅིག་པོ་དེ་ནི་ལས་དང་ཉོན་མོངས་པའི་ལྕགས་ཐམས་ཅད་ཀྱིས་ཀྱང་ཀུན་ནས་ཉོན་མོངས་པར་བྱ་བའམ་ཟད་པར་བྱ་མི་ནུས་སོ། །"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཤོག་གྲངས། ༡༢ཞེས་གསུངས་པ་ལྟར་ལས་དང་ཉོན་མོངས་པའི་སྒྲིབ་པ་ཐམས་ཅད་དང་བྲལ་བའི་ཐམས་ཅད་མཁྱེན་པའི་ཡོན་ཏན་དང་ལྡན་པ་ཡིན།

བསོད་ནམས་ཀྱི་ཕུང་པོ།

"མཐར་ཐུག་སངས་རྒྱས་ཀྱི་སྐུ་བསོད་ནམས་ཀྱི་ཕུང་པོའི་ནང་དུ་བགྲང་དུ་ཡོད་པའི་འབྲས་བུ་རྒྱ་ཆེན་པོ་འབྱིན་པས་ཀྱང་མི་ཟད་ཅིང་གོང་ནས་གོང་དུ་ལྷག་པར་འཕེལ་བར་འགྱུར་བ་ཡིན་ནོ། །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཤོག་གྲངས། ༤༨ཞེས་གསུངས་པ་ལྟར་བསོད་ནམས་ཀྱི་ཕུང་པོ་མི་ཟད་ཅིང་འཕེལ་བའི་ཁྱད་ཆོས་དང་ལྡན་པ་ཡིན།

 ཁྱད་ཆོས། 

འཕྲལ་དུ་མིང་དོན་འཕོས་པའི་ཕན་ཡོན་ཏེ། "སེམས་དང་པོ་སྐྱེས་མ་ཐག་པ་སྤང་རྟོགས་ཀྱི་ཡོན་ཏན་གཞན་ཅི་ཡང་མ་ཐོབ་ཅིང་སྡུག་ཀུན་གཉིས་ཀྱིས་ནོན་ནས་ཉོན་མོངས་པར་གྱུར་པ་རྣམས་ཀྱིས་ཀྱང་ཕན་ཡོན་དེ་ལྟར་ཐོབ་ཅེས་ཕན་ཡོན་ཆེ་བའི་མཆོག་ཏུ་བསྔགས་པ་ཡིན་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཤོག་གྲངས། ༥༠ཞེས་གསུངས་པ་ལྟར་གཤིས་ཀ་ནས་ཡོད་པ་མ་ཡིན་པར། བྱང་ཆུབ་ཀྱི་སེམས་ཀྱི་ནུས་པས་ཐུན་མོང་གི་ལུས་ལས་བསྒྱུར་ནས་འགྲུབ་པ་ཞིག་ཡིན། དེ་ནི་རིན་ཐང་གཞལ་དུ་མེད་པ་དང་སེམས་ཅན་ཐམས་ཅད་ཀྱི་དོན་ཞུགས་པ། སྡུག་བསྔལ་ཐམས་ཅད་ལས་སྐྱོབ་ནུས་པའི་ཁྱད་ཆོས་ཅན་ཡིན།
ལུང་ཁུངས།